BioShock 2

BioShock 2 er et førstepersonsskytespill. Det ble gitt ut til Windows, PlayStation 3 og Xbox 360 9. februar 2010 og er oppfølgeren til BioShock fra 2007. Feral Interactive ga ut en OS X-versjon 30. mars 2012. Spillet ble hovedsakelig utviklet av 2K Marin, men også med hjelp av 2K Australia, Arkane Studios, Digital Extremes og 2K Boston. Garry Schyman, som også komponerte musikken til Bioshock, stod for musikken.

Spillet er lagt til den fiktive dystopiske undervannsbyen Rapture, åtte år etter handlingen i Bioshock. Spilleren tar på seg rollen som Subject Delta, som er en Big Daddy, et plasmidforbedret menneske som er kirurisk sammenbundet i en stor dykkerdrakt. Man tar for seg å slåss gjennom nivåer med splicers, den psykotiske befolkningen i byen, ved hjelp av diverse våpen, genetiske modifikasjoner og evner. Spillet har også en handlingsdrevet flerspillermodus kalt Fall of Rapture, som er satt til borgerkrigen i Rapture i 1959, altså før handlingen i det første spillet i serien.

Spillet fikk gode omtaler da det kom ut, med ros rettet mot handlingen, kunststil, figurene og spillopplevelsen. Det ble derimot kritisert for en treg oppstart og for å være for likt det første spillet. Spillet solgte mer enn tre millioner eksemplarer, men dette var ikke like mye som Take-Two Interactive, 2K Games' morselskap, forventet.

En utvidelsespakke til spillet, BioShock 2: Minerva's Den, kom ut i august 2010. En nyversjon av spillet kom ut til Windows, PlayStation 4 og Xbox One og Nintendo Switch som en del av BioShock: The Collection.

Referanser

Litteratur

Eksterne lenker 
 

Videospill fra 2010
Førstepersonsskytespill
Windows-spill
MacOS-spill
PlayStation 3-spill
Xbox 360-spill
Videospill utviklet av Feral Interactive
Videospill utviklet i Australia
Videospill utviklet i Canada
Videospill utviklet i Frankrike
Videospill utviklet i Kina
Videospill utviklet i USA